কৃষ্ণকামিনী দাসী কবিতা মিলনসাগর Krishna Kamini Dasi Bengali Poetry MILANSAGAR
কবি কৃষ্ণকামিনী দাসী  – তাঁর কাব্যগ্রন্থ “চিত্তবিলাসিনী” ( মূল ব্যাখ্যা : চিত্ত বিলাসিনী নামা অভিনব
গ্রন্থ ) একটি ঐতিহাসিক গ্রন্থ। বাংলা সাহিত্যে বাঙালী মহিলা রচিত এটিই প্রথম মুদ্রিত গ্রন্থ।
গ্রন্থটি প্রকাশিত হয় ১৮৫৬ সালে।
এই গ্রন্থে কবি, ঈশ্বরচন্দ্র বিদ্যাসাগরের প্রশস্তি গেয়ে কৌলিন্যপ্রথার বিরুদ্ধে কথা বলেছেন এবং
বিধবা বিবাহ সমর্থন করেছেন। ২৬শে জুলাই ১৮৫৬ সালে বিধবা বিবাহ আইন পাশ হয়। বিধবা বিবাহ
আইন সম্বন্ধে এটাই প্রথম কোনো মহিলার লিখিত প্রতিক্রিয়া। চিত্তবিলাসিনী সম্বন্ধে আরও উল্লেখযোগ্য
ব্যাপার হলো এই যে, কোনো বাংলা গ্রন্থের শিরোনামে “চিত্ত” কথাটির ব্যবহার সম্ভবত এই প্রথম করা
হয়েছিল।
১১ই মাঘ ১২৭৮ বঙ্গাব্দে ( ১৮৭২ খৃষ্টাব্দ ) বামা রচনাবলী প্রথম ভাগে ( বামাবোধিনী পত্রিকাতে প্রকাশিত
মহিলাদের লেখা নিয়ে পরবর্তিতে প্রকাশিত সংকলন ) কৃষ্ণকামিনী দেবী নামে এক লেখিকার "প্রকৃত সতী
নারীর জীবন কিরূপ" নামক একটি লেখা পাই। প্রায় সমসময়ে প্রায় একই নামের দুইজন নারী না কি একই
ব্যক্তি ছিলেন। কৃষ্ণকামিনী দাসী কখনও কৃষ্ণকামিনী দেবী নামেও লিখেছিলেন কি না তা গবেষকরা বলতে
পারবেন।
আমরা মিলনসাগরে  কবি কৃষ্ণকামিনী দাসীর কবিতা তুলে আগামী প্রজন্মের কাছে পৌঁছে দিতে পারলে এই
প্রচেষ্টার সার্থকতা।
কবির একটি ছবি ও তাঁর জীবন সম্বন্ধে আরও তথ্য যদি কেউ আমাদের পাঠান তাহলে আমরা, আমাদের
কৃতজ্ঞতাস্পরূপ প্রেরকের নাম এই পাতায় উল্লেখ করবো।
উত্স --- নমিতা চৌধুরী ও অনিন্দিতা বসু সান্যাল সম্পাদিত “মহিলা কবিদের কবিতা সংকলন ১৪০০-২০০০
দামিনী”।
কবি কৃষ্ণকামিনী দাসীর মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতা প্রথম প্রকাশ - ২০.১০.২০১৪
...